CELEX: 52016PC0473
Language: bg
Date: 2016-07-18
Title: Предложение за РЕШЕНИЕ НА СЪВЕТА относно разпределянето на отменените средства по проекти по 10-ия Европейски фонд за развитие с цел предоставяне на допълнителни средства за Механизма за подкрепа на мира в Африка

ЕВРОПЕЙСКА КОМИСИЯ
            Брюксел, 18.7.2016
            COM(2016) 473 final
            2016/0228(NLE)
            Предложение за
            РЕШЕНИЕ НА СЪВЕТА
            относно разпределянето на отменените средства по проекти по 10-ия Европейски фонд за развитие с цел предоставяне на допълнителни средства за Механизма за подкрепа на мира в Африка
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               •Причини за и цели на предложението
            
            
               Механизмът за подкрепа на мира в Африка (МПМА) е създаден през 2003 г. в рамките на Споразумението от Котону
                  1
                и се финансира от Европейския фонд за развитие (ЕФР), който не е включен в общия бюджет на Съюза. МПМА се превърна в един от основните инструменти за осъществяване на сътрудничеството за мир и сигурност между Африка и ЕС. При настоящата степен на усвояване финансовите ресурси на МПМА за периода 2014—2016 г.
                  2
                ще бъдат изчерпани преди края на периода. Ресурсите за периода 2017—2018 г. също следва да могат отговарят на продължаващите нужди и искания на Африканския съюз с цел справяне с текущите и възникващите кризи във връзка със сигурността в Африка, както и с непредвидени обстоятелства. Необходимо е да се гарантират предвидимостта и устойчивостта на финансирането на МПМА. Понастоящем финансовите нужди на МПМА до края на 2018 г. се оценяват на 685 милиона евро.
            
            
               Комитетът по политика и сигурност (КПС) и Комитетът на постоянните представители (Корепер) на Съвета обсъдиха финансовата устойчивост на МПМА с цел да се гарантира финансиране до 2018 г. въз основа на предложения на Комисията
                  3
               . На заседанието си на 18 май Корепер одобри компромис, предложен от председателството
                  4
               , да се използва съчетание от средства от 10-ия и 11-ия ЕФР.
            
            
               Целта на настоящото проектопредложение за решение на Съвета е да се получи разрешение от Съвета за използване на отменени средства от 10-ия ЕФР с цел предоставяне на допълнителни средства за Механизма за подкрепа на мира в Африка в размер до 491,38 милиона евро, от които 475 милиона евро ще представляват принос за финансирането на нуждите на МПМА до края на 2018 г., а 16,38 милиона евро ще покрият разходите за подкрепа, направени от Комисията. За допълване на тези средства от резерва за изпълнение („резерв, който не може да бъде мобилизиран“) допълнителни средства за МПМА ще бъдат мобилизирани от резервите за 11-ия ЕФР (100 милиона евро от резерва в рамките на групата на държавите от Африка, Карибите и Тихоокеанския басейн (АКТБ) с предварително одобрение на искането на Африканския съюз от страна на Комитета на посланиците на АКТБ и 110 милиона евро от резерва на националните индикативни програми/регионалните индикативни програми (резерви НИП/РИП).
            
            
               •Съгласуваност със съществуващите разпоредби в тази област 
            
            
               
                  МПМА е един от основните инструменти за осъществяване на сътрудничеството за мир и сигурност между Африка и ЕС в рамките на Съвместната стратегия Африка—ЕС, приета в Лисабон през 2007 г. На 4-тата среща на върха Африка—ЕС през 2014 г. мирът и сигурността бяха потвърдени като една от петте приоритетни области за изпълнението на съвместната стратегия.
               
               
                  Като последващи действия във връзка със заключенията на Съвета относно общата политика за сигурност и отбрана (ОПСО) от 18 май 2015 г. Европейската служба за външна дейност (ЕСВД) и службите на Комисията ще оценят потенциала на инструментите на Съюза за изграждане на капацитет в подкрепа на сигурността и развитието (ИКСР), включително възможностите за адаптиране на МПМА с цел преодоляване на неговите ограничения. Междувременно е важно МПМА да продължи да постига резултати и да допринася за целите на политиката на ЕС за мир и сигурност.
               
               
                  Като допринася за продължаване на дейностите на МПМА до 2018 г., настоящото предложение в крайна сметка ще допринесе и за изпълнение на целите за устойчиво развитие (ЦУР), по-специално ЦУР 16 „Насърчаване на мирни и приобщаващи общества за устойчиво развитие, предоставяне на достъп до правосъдие за всички и изграждане на ефективни, отговорни и приобщаващи институции на всички равнища“.
               
               
                  МПМА обикновено се финансира от финансовия пакет в рамките на АКТБ от ЕФР. Дейностите, финансирани от допълнителните фондове, разпределени за МПМА от резерва за изпълнение („резерв, който не може да бъде мобилизиран“), ще продължат да съответстват на общите и конкретните за МПМА цели, определени в стратегията в рамките на АКТБ
                     5
                  .
               
               
                  Допълнителните средства ще бъдат използвани в съответствие с правилата и процедурите, приложими за 11-ия ЕФР. Програмирането на тези фондове ще бъде извършено с решение на Комисията за изменение на Програмата за действие за МПМА за периода 2014—2016 г.
                     6
                   и решение на Комисията за приемане на предстоящата програма за действие за МПМА за периода 2017—2018 г. И в двата случая ще бъде необходимо одобрение от Корепер, както се предвижда в член 15 от Регламента относно изпълнението на 11-ия европейски фонд за развитие
                     7
                  .
               
            
            
               •Съгласуваност с политики на Съюза в други области
            
            
               
                  Не е приложимо.
               
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               •Правно основание
            
            
               
                  Член 1, параграф 4 от Вътрешното споразумение за 11-ия ЕФР
                     8
                  .
               
               
                  В член 1, параграф 4 от Вътрешното споразумение за 11-ия ЕФР се изисква Съветът да приеме своето решение с единодушие. 
               
            
            
               •Субсидиарност (при неизключителна компетентност) 
            
         
         
            
               
                  Не е приложимо. 
               
               
                  ЕФР е създаден чрез вътрешно споразумение между представителите на държавите членки и в него се предвижда възможността да се използват отменени средства, ако Съветът одобри това
                     9
                  . 
               
            
            
               •Пропорционалност
            
            
               
                  Предложението и по-специално предложените суми се основават на всеобхватен анализ от страна на ЕСВД/службите на Комисията (приложение към документ 8662/16 на Съвета от 10.5.2016 г.) Предложението съдържа насоки на КПС, например ограничение, приложимо за определени разходи (заплащане на военнослужещите) и поради това, за разлика от миналото, не обезпечава само със средства от ЕФР всички нужди от финансиране за действията на Африканския съюз в тази област, по-специално мироопазващите операции (МО). Предложението се основава и на предположението, че други донори ще допринесат за финансовите усилия, и по-специално че държавите — членки на Африканския съюз, постепенно ще изпълнят ангажимента, поет на срещата на върха на Африканския съюз в Йоханесбург, Южна Африка, през юни 2015 г., за постигане на 25 % принос в мироопазващите операции до 2020 г. и че ще участват и други донори, включително ООН. Държавите — членки на ЕС, също разполагат с възможността да добавят доброволни вноски. И накрая, предложението е в съответствие с искането на КПС да се подобри балансът на подкрепата от МПМА по отношение на мироопазващите операции и дейностите за изграждане на капацитет.
               
            
            
               •Избор на инструмент
            
            
               
                  ЕФР е единственият източник за финансиране на МПМА на равнище ЕС. Поради правни ограничения съществуващите инструменти на ЕС, финансирани от общия бюджет на Съюза, не могат да бъдат използвани за операции, които имат военни или отбранителни аспекти, или за подкрепа на бенефициери във военната сфера за други задачи, които не са изцяло от гражданско естество.
               
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО
            
            
               •Последващи оценки/Проверки за пригодност на съществуващото законодателство 
            
            
               
                  Не е приложимо.
               
            
            
               •Консултации със заинтересованите страни
            
            
               
                  Не е приложимо.
               
            
            
               •Събиране и използване на експертни становища
            
            
               
                  Не е приложимо.
               
            
            
               •Оценка на въздействието
            
            
               
                  Не е приложимо. 
               
            
            
               •Пригодност на правната уредба и опростяване 
            
            
               
                  Не е приложимо.
               
            
            
               •Основни права
            
            
               
                  МПМА подпомага ръководени от Африка мироопазващи операции, при които би могло да е налице застрашаване на основните права. В допълнение към разпоредбите относно правата на човека, съдържащи се в Регламента за изпълнение на 11-ия ЕФР, многогодишната програма за действие на МПМА за периода 2014—2016 г. съдържа специфични разпоредби, поддържащи „включването на съответните насоки относно правата на човека, закрилата на жените и децата при въоръжени конфликти и ролята на жените при решаването на конфликти, както и прилагането на резолюции 1325, 1820 и 1612 на Съвета за сигурност на ООН.“ Конкретен пример за това е обучението на миротворци във връзка с правата на човека, което се подпомага от МПМА. Тези разпоредби се преформулират в договорни споразумения на МПМА с Комисията на Африканския съюз.
               
            
            
               4.ОТРАЖЕНИЕ ВЪРХУ БЮДЖЕТА
            
         
         
            
               
                  Няма (ЕФР не е включен в бюджета на ЕС).
               
            
            
               5.ДРУГИ ЕЛЕМЕНТИ
            
            
               •Планове за изпълнение и изисквания във връзка с мониторинга, оценката и докладване
            
            
               
                  Изискванията във връзка с мониторинга, оценката и докладването са изискванията, приложими за 11-ия ЕФР, и изискванията, предвидени в съответните многогодишни програми за действие. Допълнителни подходящи мерки са включени и в неофициален документ относно мерките за укрепване на Комисията на Африканския съюз, подписан между Европейската комисия и Комисията на Африканския съюз на 15 април 2016 г., които Комисията на Африканския съюз трябва да спазва при изпълнението на ЕФР чрез непряко управление.
               
            
            
               •Обяснителни документи (за директивите)
            
            
               
                  Не е приложимо.
               
            
            
               •Подробна обосновка на отделни на отделни разпоредби от предложението
            
            
               
                  В член 1, параграф 1 от предложението се предвижда, че отменените средства в максимален размер до 491 387 500 EUR по проекти от 10-ия ЕФР ще бъдат разпределени с цел предоставяне на допълнителни средства за МПМА за удовлетворяване на наличните финансови нужди по многогодишната програма за действие на МПМА за периода 2014—2016 г. и очакваните финансови нужди по многогодишна програма за действие за периода 2017—2018 г. 
               
               
                  В член 1, параграф 2 се предвижда, че максимум 16 387 500 EUR от сумата по параграф 1 ще бъдат предоставени на Комисията за разходи за административна подкрепа. Тази стойност е изчислена, като е използван същият коефициент (3,45 %) като предвидения за управлението на средствата по 11-ия ЕФР в член 1, параграф 2, буква а) от Вътрешното споразумение за 11-ия ЕФР.
               
               
                  В член 1, параграф 3 се посочва, че ще се прилагат правилата за 11-ия ЕФР (Регламентът за изпълнение и Финансовият регламент
                     10
                  ).
               
               
                  В член 2 се посочва датата на влизане в сила на решението.
               
            
            
               2016/0228 (NLE)
            
            
               Предложение за
            
            
               РЕШЕНИЕ НА СЪВЕТА
            
            
               относно разпределянето на отменените средства по проекти по 10-ия Европейски фонд за развитие с цел предоставяне на допълнителни средства за Механизма за подкрепа на мира в Африка
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз,
            
            
               като взе предвид Вътрешното споразумение между представителите на правителствата на държавите — членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз
                  11
               , и по-специално член 1, параграф 4 от него,
            
            
               като взе предвид предложението на Европейската комисия,
            
            
         
         
            
               като има предвид, че:
            
            
               (1)С приемането на Решение C(2014)4907 от 15 юли 2014 г. относно програмата за действие на Механизма за подкрепа на мира в Африка за периода 2014—2016 г. в полза на Комисията на Африканския съюз
                  12
                Комисията разпредели сума на обща стойност 901 339 064,53 EUR за Програмата за действие на Механизма за подкрепа на мира в Африка (МПМА) за периода 2014—2016 г. От тази сума 900 000 000 EUR се осигуряват от Европейския фонд за развитие (ЕФР), а 1 339 064,53 EUR са допълнителна доброволна вноска от Кралство Дания.
            
            
               (2)Европейският съюз вече предоставя значителни финансови средства в подкрепа на ответните действия на Африканския съюз по отношение на текущите и възникващите кризи във връзка със сигурността в Африка. Приложени са няколко мерки за поддържане на финансовото участие на МПМА на устойчиво равнище. При все това настоящото и бъдещото положение ще изискват по-голямо финансово участие на Съюза, включително чрез МПМА, за да се отговори на нуждите на Африканския съюз.
            
            
               (3)Допълнителните нужди на МПМА за периода 2016—2018 г. се оценяват на 685 000 000 EUR.
            
            
               (4)Целесъобразно е отменените средства по проекти от 10-ия ЕФР да се използват за посрещане на неудовлетворените нужди от финансиране на МПМА за 2016 г. и за евентуални непредвидени обстоятелства, както и за гарантиране на предвидимостта на финансирането от МПМА до края на 2018 г.
            
            
               (5)С допълнителните средства за МПМА следва да се финансират дейности на МПМА, включително подкрепа за водените от Африка мироопазващи операции (МО), подкрепа за привеждането в действие на Африканската архитектура за мир и сигурност (APSA), подкрепа за действия за бързо въздействие (Механизъм за бързо реагиране) и за покриване на разходите за административна подкрепа, направени от Комисията.
            
            
               (6)Тези средства следва да се използват съгласно съответните многогодишни програми за действие на МПМА
                  13
                и правилата и процедурите, приложими за 11-ия ЕФР, установени в регламенти (ЕС) 2015/322
                  14
                и 2015/323
                  15
                на Съвета.
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
            
               Сума до максимален размер от 491 387 500 EUR от отменените средства по проекти от 10-ия Европейски фонд за развитие (ЕФР) се разпределя с цел предоставяне на допълнителни средства за МПМА за периода 2016—2018 г. 
            
            
               От тази сума максимум 16 387 500 EUR се предоставят за разходи за подкрепа, направени от Комисията.
            
            
               Тези средства се използват в съответствие с правилата и процедурите, приложими за 11-ия ЕФР.
            
            
               Член 2
            
            
               Настоящото решение влиза в сила в деня след приемането му.
            
            
               Съставено в Брюксел на  година.
            
            
               
                     За Съвета
               
               
                     Председател
               
            
         
         
            
                  
                     (1)
                  Споразумение за партньорство между членовете на групата на държавите от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г.
               
               
                  
                     (2)
                  Решение C(2014) 4907 на Комисията от 15 юли 2014 г.
               
               
                  
                     (3)
                  Документ 164/15 ACP от 15.12. 2015 г.
               
               
                  
                     (4)
                  Документ 8662/16 от 10.5.2016 г.
               
               
                  
                     (5)
                  Решение C(2015) 7766 на Комисията от 13.11.2015 г. относно приемането на стратегически документ и индикативна програма за периода 2014—2020 за сътрудничество в рамките на АКТБ между Европейския съюз и групата на държавите от Африка, Карибите и Тихоокеанския басейн
               
               
                  
                     (6)
                  Решение C(2014) 4907 на Комисията от 15 юли 2014 г.
               
               
                  
                     (7)
                  Регламент (ЕС) 2015/322 на Съвета от 2 март 2015 г. (ОВ L 58, 3.3.2015 г., стр. 1).
               
               
                  
                     (8)
                  Вътрешно споразумение между представителите на правителствата на държавите — членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз (ОВ L 210, 6.8.2013 г., стр. 1).
               
               
                  
                     (9)
                  Член 1, параграф 4 от Вътрешното споразумение за 11-ия ЕФР и член 61 от Регламент (ЕС) 2015/323 на Съвета от 2 март 2015 г. относно финансовия регламент, приложим за 11-ия Европейски фонд за развитие (ОВ L 58, 3.3.2015 г., стр. 17).
               
               
                  
                     (10)
                  Регламент (ЕС) 2015/322 на Съвета от 2 март 2015 г. относно изпълнението на 11-ия европейски фонд за развитие (ОВ L 58, 3.3.2015 г., стр. 1) и Регламент (ЕС) 2015/323 на Съвета от 2 март 2015 г. относно финансовия регламент, приложим за 11-ия Европейски фонд за развитие (ОВ L 58, 3.3.2015 г., стр. 17).
               
               
                  
                     (11)
                  ОВ L 210, 6.8.2013 г., стр. 1
               
               
                  
                     (12)
                  Решение C(2014)4907 на Комисията, изменено с решения C(2015) 1254, C(2015) 4995 и C(2015) 8627 на Комисията.
               
               
                  
                     (13)
                  Решение C(2014) 4907 на Комисията от 15 юли 2014 г.
               
               
                  
                     (14)
                  Регламент (ЕС) 2015/322 на Съвета от 2 март 2015 г. относно изпълнението на 11-ия европейски фонд за развитие (ОВ L 58, 3.3.2015 г., стр. 1).
               
               
                  
                     (15)
                  Регламент (ЕС) 2015/323 на Съвета от 2 март 2015 г. относно финансовия регламент, приложим за 11-ия Европейски фонд за развитие (ОВ L 58, 3.3.2015 г., стр. 17).